stanford-oval/wikipedia huggingface dataset:
סן חואן (ארגנטינה)

| --- | --- |
סמל סן חואןסמל סן חואן
פוטומונטאז' של סן חואן
פוטומונטאז' של סן חואן
 מדינה:  ארגנטינה ארגנטינה
 פרובינציה:  סן חואן (פרובינציה) סן חואן
 נפה:  קפיטל
 חבל ארץ:  קוז'ו
 ראש העיר:  מרסלו לימה
 תאריך ייסוד:  13 במרץ 1562
 שטח:  30 קמ"ר
 גובה:  250 מטרים
 אוכלוסייה:  ‏
  ‑ בעיר:  471,389 (1 בינואר 2010)
  ‑ במטרופולין:  450,000 (2001)
  ‑ צפיפות:  3,759 נפש לקמ"ר (2001)
 קואורדינטות:  31°32′03″S 68°31′34″W﻿ / ﻿31.534167°S 68.526111°W﻿ / -31.534167; -68.526111
 אזור זמן:  UTC-3
 http://www.municipiosanjuan.gov.ar
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן חואן(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט סן חואן(למפת סן חואן רגילה) ריבדביה סן חוסה דה חאצ'ל  מדיה אגואה לה ריוחה סן לואיס  מנדוסה צ'ילהסן חואן(למפת סן חואן מוגדלת) ריבדביה סן חוסה דה חאצ'ל  מדיה אגואה לה ריוחה סן לואיס  מנדוסה צ'ילהסן חואן  he tabBackground:;tabBorder:#aaa;defaultTab:0;
סן חואן (בספרדית: San Juan) היא עיר הבירה של פרובינציית סן חואן שבמערב ארגנטינה. נכון לשנת 2001 התגוררו בעיר עצמה כ-113 אלף תושבים, ובמטרופולין הסובב אותה כ-450 אלף תושבים.
היסטוריה

באזור בו שוכנת סן חואן התגוררו בעבר בני הוָורְפֶּה, וראשוני הספרדים הגיעו לאזור ב-1551. חואן חופרה ייסד את העיר ב-13 ביוני 1562, לגדות נהר סן חואן, בשם סן חואן דה לה פרונטרה. מיקומה של העיר הועתק שני קילומטרים דרומה ב-1593, לאחר שהנהר עלה על גדותיו והציף אותה. במשך השלטון הספרדי בעיר, לא הייתה לעיר חשיבות רבה.
ב-1817 השלים חוסה דה סן מרטין את כיבושו של אזור הקוז'ו מידי הספרדים, כחלק מהמאבק לעצמאות. ב-1 במרץ 1820 הוקמו באזור שלוש פרובינציות: מנדוסה, סן לואיס וסן חואן, שהעיר סן חואן הייתה לבירתה. פיתוחה של הפרובינציה כולה והעיר בפרט הואץ בשנות ה-60 של המאה ה-19, בתקופת שלטונו של המושל דומינגו פאוסטינו סרמיינטו, לימים נשיא ארגנטינה. סרמיינטו הנהיג בפרובינציה חינוך חובה (לראשונה בארגנטינה), הוקמו מכרות, ונסללו דרכים חדשות.
ב-15 בינואר 1944 פקדה את סן חואן רעידת אדמה, שעוצמתה נאמדת בין 6.7 ל-7.8 בסולם ריכטר. ברעש מצאו את מותם כ-10 אלפים מתושבי העיר, שהם כעשירית מתושביה באותה העת, וחלקים נרחבים ממנה נהרסו. בעקבות הרעש, נבנתה העיר מחדש, והוקמו בה שדרות מוצלות ורחבות ידיים. כתוצאה מכך, השתנה אופייה, ואת הסגנון הקולוניאלי שאפיין אותה החליפה בנייה מודרנית יותר.
אתרים מרכזיים

הקתדרלה. הקתדרלה של סן חואן נחנכה ב-16 בדצמבר 1979, במקומה של הקתדרלה הישועית שהוקמה במאה ה-18 ונהרסה ברעידת האדמה של 1944. גובה מגדל הפעמונים שלה 51 מ', ויש בו קריון.
כיכר 25 במאי (Plaza 25 de Mayo). הכיכר המרכזית של העיר, ובה פסלים של סרמיינטו ושל יליד העיר חוסטו דה סנטה מריה, שהיה ציר בקונגרס טוקומאן, בו הוכרזה עצמאות ארגנטינה.
בית סרמיינטו (Casa Natal de Domingo Faustino Sarmiento). הבית בו נולד דומינגו פאוסטינו סרמיינטו. ב-15 בפברואר 1811 הוכרז ב-1910 כאתר ההיסטורי הראשון בארגנטינה. כיום משמש הבית כמוזיאון לזכרו.
פארק מאי. הפארק נחנך ב-1910 לציון מאה שנים למהפכת מאי, והוא כולל גנים, אגם מלאכותי ומאות פסלים.
גלריה

בית סרמיינטו
הקתדרלה העתיקה, 1894
ערים תאומות

צ'ילה לה סרנה, צ'ילה
ספרד נרחה, ספרד
צ'ילה קוקימבו, צ'ילה
מנזקי רעידת האדמה של 1944
סן חואן (יובל של הקולורדו)

| --- | --- |

שיט על הסן חואן סמוך ל"כובע המקסיקני"
 מידע כללי
 אורך:  616 ק"מ
 ספיקה ממוצעת:  62 מ"ק לשנייה
 אגן ניקוז:  63,714 קמ"ר
 מוצא:  הרי הרוקי
 גובה מוצא הנהר:  2,301 מטרים
 יובלים:  Animas River, Rio Blanco, West Fork San Juan River, Los Pinos River, Mancos River, East Fork San Juan River, Navajo River, Piedra River, La Plata River, McElmo Creek 
 שפך:  נהר הקולורדו  37°10′43″N 110°53′41″W﻿ / ﻿37.178646°N 110.89468°W﻿ / 37.178646; -110.89468
 מדינות באגן הניקוז:  ארצות הברית ארצות הברית (במדינות ניו מקסיקו, קולורדו ויוטה)
 
 
נהר סן חואן (באנגלית: San Juan River) הוא יובל חשוב של נהר הקולורדו שבארצות הברית. אורכו 616 ק"מ, ושטח אגן הניקוז שלו 63,714 קמ"ר. אגן הניקוז משתרע על דרום-מערב מדינת קולורדו, צפון-מערב ניו מקסיקו, דרום-מזרח יוטה, ועל אזור קטן בצפון-מזרח אריזונה. ספיקת הנהר הממוצעת, כפי שנמדדה באזור היישוב בלף (Bluff) ביוטה. היא 62 מ"ק לשנייה. ב-10 בספטמבר 1927 נרשמה הספיקה הגבוהה ביותר אי פעם - 2,000 מ"ק לשנייה.
הנהר סן חואן נשפך לנהר הקולורדו באגם פאוול, מאגר מים גדול, כשבפועל מהווים הקילומטרים האחרונים של נהר הסן חואן חלק מאגם פאוול שנוצר על ידי סכר קניון גלן. חלק גדול מהנהר משתרע במחוז סן חואן בניו מקסיקו ובמחוז סן חואן ביוטה. לאחרון יש גבול משותף עם שלוש מדינות אחרות בארבע הפינות. הנהר סן חואן זורם כמה קילומטרים צפונית לנקודת ארבע הפינות.
תיאור

המקור של הנהר בדרום מערב קולורדו, לאורך המורדות המערביים של הרי סן חואן ומערבית לקו פרשת המים של אמריקה. הנהר זורם לדרום מערב לתוך מדינת ניו מקסיקו, ואז מערבה לרוחב ניו מקסיקו, ואז לצפון מערב, ולאורך מרחק קצר בפינה הדרום מערבית של מדינת קולורדו, ואז ממשיך בנתיב הצפון מערבי למשך מרחק ניכר לתוך יוטה, לפני שהוא משנה את נתיבו שוב מערבה עד לשפך לנהר הקולורדו.
היובל הגדול ביותר של הסן חואן הוא הנהר אנימס (Animas), ואחריו הנהרות פיידרה (Piedra) ולוס פינוס (Los Pinos). מקורם של היובלים של הנהר סן חואן במדינת קולורדו גם הוא מהרי סן חואן, כולל הנהרות אנימס, לה פלטה (La Plata), לוס פינוס, נאוואחו ופיידרה.
הנהר זורם באזור צחיח, ולכן בחלקים גדולים ממנו הוא מקור יחיד של מים מתוקים. הנהר סן חואן הוא הנהר היחיד המשמעותי בחלקים של שמורת הנוואחו השוכנים בניו מקסיקו, קולורדו ויוטה. למעט אגם פאוול, החלק היחיד הסכור בנהר סן חואן הוא אגם נאוואחו שנוצר עקב סכר נאוואחו, והשוכן בעיקר במזרח מחוז סן חואן בניו מקסיקו. העיר המשמעותית היחידה השוכנת לאורך הנהר סן חואן היא פרמינגטון בניו מקסיקו, שבה מתגוררים קרוב ל-50,000 תושבים.
בחלקו האחרון הנהר התחתר לעומק בחלקו הדרומי של קמר מונומנט, והוא מתפתל דרך נפתולים רבים, חלקם דמויי פרסת סוס. לעיתים הנהר מתפתל עד כדי כך שאורכו מגיע ל-5 קילומטרים בקטע שאורכו בקו אווירי הוא קילומטר אחד בלבד, כדוגמת הפארק המדינתי גוזנקס. הסן חואן נשפך לקולורדו בערך באמצע אגם פאוול.
היסטוריה

הנהר שימש לאורך ההיסטוריה מקור למים מתוקים באזור הצחיח בו הוא זורם. שרידים לתושבים הקדומים קיימים בדמות המבנים החרבים של בני האנסאזי ופטרוגליפים החקוקים על קירות סלעי אבן החול. לבני הנאוואחו היה הנהר ידוע כ"האחד-בעל-הגוף-הרחב" והושווה לזקן בעל שיער לבן (קצף המים) או למקל הגנה שחור. תיאור אחרון זה חשוב לבני הנאוואחו, משום שהנהר נחשב כקו הפרדה בין מקום מושבם הבטוח לבין שכניהם מבני היוט, ואחר-כך בינם לבין האדם הלבן, וב-1884 הוא הפך לגבול השמורה שלהם.
האירופאים הראשונים שהגיעו לנהר היו מיסיונרים ספרדים. ככל הנראה היה זה הכומר אלונסו דה פוסדה (Alonso de Posada) שהגיע לנהר במאה ה-17 וקרא לו "סן חואן באוטיסטה" (San Juan Bautista), כלומר יוחנן המטביל. כמאה שנים אחר-כך, ב-1776, הגיע חוקר הארצות, האב הפרנציסקני הספרדי סילבסטרה ולס דה אסקלנטה (Silvestre Vélez de Escalante) לנקודה בה נשפך הנהר נאוואחו לנהר סן חואן, והוא החליט לקרוא לקטע הנהר שבין שפך הנהר נאוואחו לנקודה בה הוא נשפך לקולורדו "ריו גרנדה דה נאוואחו" (Rio Grande de Navajo), בטענה כי חלק זה מפריד בין שטחי הנאוואחו לשטחי היוט. שם זה דבק בנהר עד מחצית המאה ה-19 ובהדרגה חזר השם הקודם.
ההתיישבות של מתיישבים דוברי אנגלית לאורך הנהר החלה בשנים 1878-79 כשהוקם היישוב אנת (Aneth) בידי 18 משפחות מקולורדו. שנה אחר-כך הקימו מורמונים את היישוב בלף. המתיישבים עסקו בחקלאות ובסחר עם הנאוואחו. בנוסף לחקלאות נעשו בסוף המאה ה-19 ניסיונות כושלים למצוא באזור זהב, והחלו ניסיונות למצוא נפט שנחלו הצלחה בשנות ה-20 של המאה ה-20, ובארות נפט פועלות בכמה מקומות לאורך הנהר עד היום. משנות ה-40 התפתח ענף התיירות ויזמים פרטיים החלו להשיט תיירים במורד הסן חואן. ענף זה התפתח כל כך שלשכת ניהול הקרקעות של ארצות הברית (Bureau of Land Management) החלה להגביל את כמות המשייטים בנהר.
דיג

בדרך כלל מאפשרים מימיו החמימים והבוציים הזורמים לאיטם של הסן חואן תנאי דיג טובים. קטע אחד של הנהר ראוי לציון מיוחד בשל תנאיו המעולים לדיג הזבובים. קטע הנהר באורך של כ-7 קילומטרים מיד לאחר סכר נאוואחו בצפון מערב ניו מקסיקו, בסמוך לעיירה הקטנה אזטק (Aztec). קטע נהר זה הוא בין הקטעים המפורסמים ביותר באמריקה לדיג טרוטה. המים המשוחררים מתחתית הסכר קרים וצלולים, עשירים בחומרי מזון, וזרימתם פחות או יותר יציבה. המים העשירים מאפשרים צמחייה עשירה, שיוצרת סביבה מעולה להתרבות חרקים, שבתורם מזינים את אחת מאוכלוסיות הטרוטה הפוריות ביותר מכל נהר גדול אחר, הן במונחי איכות והן במונחי גודל הדג הממוצע.
פעילויות נופש נוספות

הקטע של הסן חואן הזורם ביוטה הוא יעד נופש פופולרי. שיט אשדות, דיג, טיולים רגליים ומחנאות פופולריים מאוד בחודשי הקיץ. לתיירים מציע אזור נהר הסן חואן הצצה מעניינת להיסטוריה של האינדיאנים בארצות הברית בדמות חורבות ופטרוגליפים. לאורך הנהר יש צורות נוף מעניינות, דוגמת תצורת הכובע המקסיקני ביוטה, על גדות הנהר גדלה צמחייה עשירה, וחיים לאורכו מינים מגוונים של בעלי חיים. קטע הנהר בין העיירה בלף ביוטה ועד אגם פאוול מנוהל על ידי לשכת ניהול הקרקעות של ארצות הברית (Bureau of Land Management) מהמשרד במונטיסלו (Monticello) המנפיק את הרישיונות לסוגי נופש לאורך הנהר.
הערות שוליים

↑  History of the San Juan River in Utah
↑  Robert Hixson Julyan, The Place Names of New Mexico
↑  History of the San Juan River in Utah
↑  Ti Piper, Fishing in New Mexico
| --- | --- |
בקרת זהויות :  NLI: 987007555977405171  NARA: 10044104  NKC: ge1150599  VIAF: 315126750   WorldCat (עם VIAF): 315126750 
אגם נאוואחו
עונת 2020/2021 בליגה הלאומית בכדורגל נשים

| --- | --- |
ליגה לאומית בכדורגל נשים
 תקופת התחרות:  10 בדצמבר 2020 – 26 במאי 2021 (168 ימים)
 מלכת השערים:  סיואר רבאח (הפועל בנות עראבה) – 19 שערים
 → 2019/20202021/2022 ←
עונת 2020/2021 בליגה לאומית בכדורגל נשים הייתה העונה ה-12 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-10 בדצמבר 2020 והסתיימה ב-26 במאי 2021.
הפועל מרמורק זכתה באליפות הליגה ויחד עם בנות עירוני מודיעין שסיימה שנייה עלו לליגת העל.
הפועל בנות פרדסיה ובנות אילת סיימו במקומות האחרונים וירדו לליגה הארצית.
לקראת פתיחת העונה

בית"ר בנות עירוני מעלה אדומים לא הצליחה להעמיד קבוצה לקראת עונה זו ואיבדה את מקומה בליגה. כדי להשלים את מספר הקבוצות בליגה ל-10 הוחלט ש-3 קבוצות יעלו מהליגה הארצית.
אס"א תל אביב ב' שסיימה ראשונה בעונה הקודמת בליגה הארצית לא יכלה לפי תקנון ההתאחדות לעלות ליגה ולכן שלוש הקבוצות שסיימו במקומות 2-4 בעונה הקודמת בליגה הארצית והצטרפו לליגה הלאומית לעונה זו היו בנות עירוני מודיעין, בנות יהודה תל אביב ובית"ר ירושלים.
פורמט הליגה

עקב החשש מהשפעת נגיף הקורונה בישראל על קיומה התקין של העונה, הוחלט לקיים עונה מקוצרת ולוותר על שלב הפלייאוף.
לכן, בעונה זו התקיימו שני סיבובים בני 9 מחזורים כל אחד - 18 מחזורים בסך הכל. שתי הקבוצות שיסיימו ראשונות יעלו לליגת העל ושתי האחרונות ירדו לליגה הארצית.
טבלת הליגה הסדירה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל מרמורק | 18 | 16 | 2 | 0 | 92 | 7 | 85 | 50 | העפילו לליגת העל |
| 2 | בנות עירוני מודיעין | 18 | 13 | 3 | 2 | 75 | 15 | 60 | 42 | העפילו לליגת העל |
| 3 | הפועל בנות עראבה | 18 | 12 | 4 | 2 | 72 | 20 | 52 | 40 |  |
| 4 | בית"ר ירושלים | 18 | 12 | 2 | 4 | 49 | 29 | 20 | 38 |  |
| 5 | מכבי באר שבע | 18 | 8 | 0 | 10 | 42 | 45 | 3- | 24 |  |
| 6 | מכבי צור שלום ביאליק | 18 | 6 | 1 | 11 | 37 | 44 | 7- | 19 |  |
| 7 | בית"ר בנות כפר כנא | 18 | 6 | 21 | 11 | 32 | 66 | 34- | 19 |  |
| 8 | בנות יהודה תל אביב | 18 | 5 | 0 | 13 | 21 | 57 | 36- | 15 |  |
| 9 | בנות אילת | 18 | 4 | 1 | 13 | 22 | 69 | 47- | 13 | ירדו לליגה הארצית |
| 10 | הפועל בנות פרדסיה | 18 | 1 | 0 | 17 | 10 | 100 | 90- | 3 | ירדו לליגה הארצית |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל סיואר רבאח | הפועל בנות עראבה | 19 |
| 2 | ישראל ולאא חוסיין | הפועל מרמורק | 18 |
| 3 | ישראל גיל חבצלת | הפועל מרמורק | 17 |
| 4 | ישראל חן יונה | מכבי באר שבע | 16 |
| 4 | ישראל נוי ריקי אמסילי | בנות עירוני מודיעין | 16 |
ראו גם

גביע המדינה בכדורגל נשים 2020/2021
עסמא בת מרוואן

עסמא (או: עצמאא) בת מרוואן (בערבית: عصماء بنت مروان) הייתה משוררת יהודייה בת המאה ה-7 לספירה.
סיפור רציחתה של עסמא

בחדית' מובא סיפורה של עסמא בת מרוואן, שהייתה בת השבט היהודי חטמה בחצי האי ערב, ונישאה לאחד מבני השבט. בתקופת התהוות האסלאם פרסמה שירים ששמו ללעג ולקלס את מוחמד ואת האסלאם, והיא נרצחה בעידוד מוחמד בידי אחד מבני שבטה שהתאסלם, עמיר בן עדי בן ח'רשה בן אומיה אל-ח'טמי (سرية عمير بن عدي) שהתגנב לאוהל משפחתה ודקר אותה למוות בעודה מניקה את הקטן שבבניה.
היסטוריונים מוסלמים מאוחרים מפקפקים באמינותו ההיסטורית של הסיפור.
לקריאה נוספת

לאה זולוטרבסקי, שירת היהודים על אדמת ערב, הארץ, 5 ביוני 1936
שלמה אשכנזי, נשים למדניות, תל אביב תש"ב, עמ' יט
סקופ

ערך זה עוסק בחדשות בלעדיות. אם התכוונתם למשמעות אחרת, ראו .
סְקוּפּ (מאנגלית אמריקנית: scoop; פירוש המילה המקורי הוא "מחטף") הוא מונח בעיתונאות המציין ידיעה חדשותית מקורית, חשובה, מפתיעה או מרעישה שנחשפה באופן בלעדי על ידי גורם עיתונאי כלשהו. השימוש המתועד הראשון במילה במשמעות זו הוא מאמצע המאה ה-19.
בהשאלה, המילה משמשת כסלנג עבור תגלית מפתיעה בכל תחום שהוא בחיים. האקדמיה ללשון העברית הציעה, כבר בשנות החמישים, את החלופה העברית סנונית. אולם עדיין לא נפלה החלטה בדבר.
סקופים הם לרוב חדשות בעלות חשיבות רבה, אשר סביר להניח שיעניינו מספר רב של אנשים. הסקופ הוא לרוב סיפור חדש או, לחלופין, כזה המלמד על היבט חדש לגבי אירוע חדשותי אשר ידוע זה מכבר. לרוב הסיפור הוא לא צפוי או מפתיע ולעיתים אף מדובר בידיעה סודית. בשל כך, אירועים אשר מתרחשים לעיני כל ובפומבי, כגון אירוע ציבורי גדול או הצהרות שניתנו במהלך מסיבת עיתונאים, אינם נחשבים כסקופים.
על אף זאת, לא כל ידיעה בלעדית למדיום חדשותי כלשהו היא סקופ. כך, לדוגמה, ידיעה בלעדית על פריצה למשרד היא לאו דווקא סקופ, שכן לרוב אין לפריצה שכזו השפעה רבה על הציבור או על ההיסטוריה. מצב הפוך עלול להתרחש כאשר ידיעה בלעדית אשר בהקשרה המקורי לא נראתה כסקופ הופכת לכזו בהקשר ההיסטורי, כך למשל היה בפרשת ווטרגייט.
הערות שוליים

↑  scoop, במילון האטימולוגי המקוון (באנגלית)
↑  אסף שטול-טראורינג, לע"מ הפיצה רשימת מלים עבריות למונחים מעולם העיתונות, באתר הארץ, 9 במרץ 2011
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
עוף החול והשטיח

| --- | --- |
כריכת המהדורה המיוחדת שיצאה לאור על ידי "Phoenix Assurance Company" מלונדון ב-1956
כריכת המהדורה המיוחדת שיצאה לאור על ידי "Phoenix Assurance Company" מלונדון ב-1956
 מידע כללי
 מאת:  אדית נסביט 
 איורים:  הרולד רוברט מילר 
 שפת המקור:  אנגלית
 סוגה:  פנטזיה, ספרות ילדים
 מקום התרחשות:  לונדון 
 הוצאה
 הוצאה:  Newnes 
 תאריך הוצאה:  1904 
 סדרה
 סדרת ספרים:  טרילוגיית הפסמיאד
 ספר קודם:  חמישה ילדים והזהו 
 הספר הבא:  הקמע 
 
עוף החול והשטיח (באנגלית: The Phoenix and the Carpet) הוא רומן פנטזיה לילדים, שנכתב על ידי הסופרת האנגלית אדית נסביט ופורסם לראשונה ב-1904. הוא השני בטרילוגיית הפסמיאד, שמתחילה ב"חמישה ילדים והזהו"(1902). הספר עוקב אחר הרפתקאותיהם של אותם חמישה ילדים: סיריל, אנתיאה, רוברט, ג'יין והטלה.
הסיפור נפתח בכך שהאם רוכשת שטיח לחדר הילדים. הילדים מוצאים בשטיח ביצה, אשר ממנה בוקע עוף חול מדבר. עוף החול מסביר שהשטיח קסום, ויעניק להם שלוש משאלות ביום. חמשת הילדים יוצאים להרפתקאות מרובות, שבסופן השטיח נשחק ועוף החול מסיים את מחזור חייו. ההרפתקאות מסתיימות בספר השלישי של הטרילוגיה, "הקמע" (1906).
יחוד הספר בטרילוגיה

בניגוד לשני הרומנים האחרים בטרילוגיית הפסמיאד, הפסמיאד הקסום רק מוזכר בספר, אך הילדים אינם פוגשים בו. עוף החול מחליפו בתפקיד היצור הקסום.
שלוש פעמים בסיפור הילדים במצוקה, ועוף החול מבקש עבורם משאלה מן הפסמיאד, המתפקד בתור דאוס אקס מכינה. בנוסף, בסוף נשלח השטיח לבקש מהפסמיאד להעניק משאלה לעוף החול עצמו.
כמו כן, הילדים גרים במהלך ספר זה עם שני הוריהם בבית המשפחה בלונדון. בספרים האחרים, הנסיבות אילצו את הילדים לבלות תקופות ממושכות הרחק מביתם ומהוריהם.
אלמנט האש הוא לייטמוטיב בספר.
"עוף החול והשטיח" יוצא דופן ביחס לספרות פנטזיה של ילדים באופן כללי בכך שבן הלוויה הקסום אינו מתייחס לכל הילדים באופן שווה. הוא מעדיף את רוברט, שהכניס במקרה את הביצה שלו לאש, על פני אחאיו. הדבר מטיל על רוברט את העול להגניב את עוף החול ולהחביאו מהוריהם.
תקציר העלילה

הסיפור מתחיל מעט לפני החמישה בנובמבר, בו חוגגים בבריטניה את ליל גאי פוקס במדורות ובהצתת זיקוקין די-נור. ארבעת הילדים הגדולים צברו זיקוקים לליל גיא פוקס, אבל בחוסר סבלנותם הציתו כמה בחדר הילדים. כך גרמו לשריפה שהרסה את השטיח המקורי. כדי להחליפו רוכשים הוריהם שטיח יד שנייה, בו נמצאת ביצה המפיצה זוהר זרחני. הילדים מפילים בטעות את הביצה לתוך האש. מן הביצה בוקע עוף חול זהוב מדבר.
מסתבר שמדובר בשטיח קסמים שיכול להעביר את הילדים לכל מקום שירצו, וגם מסוגל לספק שלוש משאלות ביום. בליווי עוף החול, הילדים עוברים הרפתקאות אקזוטיות. יש רגע של אימה כאשר הפעוט המכונה "הטלה" זוחל אל השטיח, מקשקש משהו לא ברור ונעלם, אך מסתבר שהוא רק רצה להיות עם אמו.
"עוף החול והשטיח" מציג תיאורים של לונדון בתקופת שלטונו של אדוארד השביעי. בשלב מסוים, החבורה מבקרת בחברת ביטוח אש הפניקס: עוף החול (פניקס בלעז) מניח שזהו מקדש המוקדש לו ושמנהלי הביטוח חייבים להיות חבריו. הילדים נתקלים בשני בריונים מבוגרים יותר, הרב ואייק, שמנסים לגנוב את עוף החול.
ארבעת הילדים הגדולים משתתפים בפנטומימת חג המולד בתיאטרון בווסט אנד של לונדון, ומגניבים לשם את עוף החול בתוך מעילו של רוברט. עוף החול כה נרגש מהמחזה שהוא מצית בלי כוונה את התיאטרון. עוף החול משתמש בקסם כדי להחזיר את המצב לקדמותו.
בפרק האחרון של הרומן, עוף החול מכריז שהוא הגיע לסוף תוחלת חייו הנוכחית ועליו להתחיל שוב את המחזור, ככל הנראה בטענה שהחיים עם הילדים הותירו אותו מותש הרבה יותר ממה שהיה במדבר. הוא מטיל ביצה חדשה ממנה יבקע מחדש בסופו של דבר. בהנחיית עוף החול, הילדים מכינים מזבח עם קטורת מתוקה, עליו הפניקס שורף את עצמו. שטיח הקסמים הגיע גם הוא לסוף חייו, שכן לא נועד לכך שידרכו עליו באופן קבוע. לבקשת עוף החול, הוא לוקח את הביצה למקום שבו לא תבקע שוב במשך 2,000 שנה. בסוף הספר, הילדים מקבלים חבילת מתנות מ"נדיב לא ידוע" (עוף החול שדואג לכך באמצעות משאלה שהעניק הפסמיאד) ורוברט מקבל נוצת זהב אחת. אבל הנוצה נעלמת עד הערב.
בכרך האחרון בטרילוגיה, "הקמע", הילדים מטיילים אלפי שנים אל העבר ונתקלים בעוף החול, שאינו מזהה אותם כי מבחינתו אירועי הספר השני טרם התרחשו.
עיבודים

הספר עובד מספר פעמים למסך על ידי ה-BBC. הסדרה הטלוויזיונית הראשונה שודרה ב-1965. סדרה המבוססת על עיבוד של ג'ק טאלי שודרה ב-1976 על ידי ה-BBC, ובטלוויזיה החינוכית בשנת 1982. הסדרה האחרונה, משנת 1997, התבססה על תסריט חדש מאת הלן קרסוול. הסדרה שודרה בארץ בערוץ הילדים.
בנוסף, בשנת 1995 יצא לאקרנים סרט בשם "עוף החול ושטיח הקסמים", שנכתב על ידי פלורנס פוקס ובוים על ידי זורן פריסיק, בכיכובם של פיטר יוסטינוב ודי וולאס.
ראו גם

עוף החול בתרבויות שונות
הערות שוליים

↑  The Pheonix and the Carpet, פרוייקט גוטנברג, ‏1997
↑  לוח השידורים, עיתון דבר, באתר הספריה הלאומית, ‏1982
1 2  "The phoenix and the carpet" directory at Internet Movie Database. Retrieved 6 February 2013.
הסימניה של "Phoenix Assurance Company" שניתנה עם המהדורה המיוחדת
עוף בתפוזים

| --- | --- |

 
 מאכלים
 סוג:  מנת עוף 
 מוצא:  ארצות הברית 
 מרכיבים עיקריים:  בשר עוף, תפוז 
 
עוף בתפוזים (בסינית מסורתית: 橙子雞; בסינית מפושטת: 橙子鸡; בפין-יין: chéngzǐ jī; ביוטפנג: caang zi gai) הנקרא גם בשם הסיני צ'ן פי ג'י הוא מאכל סיני אמריקאי.
היסטוריה

מנת בשר עוף בתפוזים נפוצה בעיקר במסעדות סיניות באמריקה הצפונית ומורכב מחלקי בשר עוף חתוכים, טבולים בבלילה, מטוגנים ומצופים לאחר הטיגון ברוטב צ'ילי מתוק בטעם תפוז, שמתעבה או מתקרמל לזיגוג. בעוד המנה פופולרית מאוד בארצות הברית, היא נמצאת לרוב כווריאציה של המנה עוף גנרל צו בצפון אמריקה, ולא כמנה סינית מסורתית. השף אנדי קאו טוען שפיתח את מתכון העוף בתפוזים הסיני-אמריקאי המקורי באחד מסניפי רשת פנדה אקספרס (אנ'), רשת מזון סיני-אמריקאי נפוצה בארצות הברית, בהוואי בשנת 1987. מכיוון שפנדה אקספרס מזוהה רבות עם מנה זאת, פנדה אקספרס משתמשת בעוף בתפוזים ככלי פרסומי על ידי הפעלת משאיות אוכל ייעודיות ברחבי ארצות הברית ומחלק טעימות חינמיות של עוף בתפוזים.
עוף בתפוזים מכונה אוכל סיני בצפון אמריקה, אף על פי שזו מנה נדירה במסעדות סיניות בסין. אנדרו צ'רנג, הבעלים והמייסד של פנדה אקספרס, אמר שעוף בתפוזים הוא וריאציה של עוף גנרל טסו, מנה נוספת שכמעט ולא מוכרת בסין. העיתונאית ג'ניפר לי אמרה כי "עוף גנרל טסו וגם עוף בתפוזים הם מוטציות אמריקאיות של מנות מתוקות וחמוצות שנמצאות בסין". עוף בתפוזים הפך גם לנפוץ בארצות הברית בהגשה בקפיטריות בבתי ספר, בחדרי אוכל בבסיסים צבאיים ואזור הארוחות הקפואות בסופרמרקטים.
ג'ימי וואנג, מנהל חדשנות קולינרית בפנדה אקספרס, טוען שעוף בתפוזים הוא אחת המנות היצירתיות ביותר בשלושים השנים האחרונות. ברוב המדינות בחצי הכדור המערבי, השמות "עוף בתפוזים", "עוף בקליפת תפוז", "עוף בטעם תפוז" ו-"עוף בטנז'רינה (אנ')" משמשים בדרך כלל כשמות נרדפים למנה זו.
ייתכן שהמנה הזו הגיעה במקור מתבשיל "עוף בטנז'רינה" ממחוז הונאן, סין. בסינית, המנה הזו ידועה בשם "陳皮雞", שמשמעותו המילולית היא "עוף מקליפת הדרים מיובשת", הכוונה לקליפת תפוז או קלמנטינה מיובשת (המכונה בסינית צ'נפי). עם זאת, הטעם והמתכונים של המנה הזו משתנים בהתאם לגורמים תרבותיים וגאוגרפיים. במסעדות סיניות אמריקאיות שונה השימוש בטנז'רינה לשימוש בקליפת תפוז טרי או ללא תפוז כלל. טנז'רינה משמשת רבות ברפואה סינית מסורתית וגם בבישול. עוף בטנז'רינה בעל טעם חריף ומרענן לעומת לעוף בתפוזים שבעל טעם חמוץ ומתוק. עוף בתפוזים מבושל לאחר הטיגון, כאשר הוא פריך, ברוטב תפוזים מתוק ומעט חריף. המתיקות במנה הוכנסה כדי לתת מענה לחך האמריקאי, המורגל לטעם מתוק.
בישראל

בשנות ה-70 החלו להיפתח מסעדות סיניות רבות בישראל, בעקבות תהליך האמריקניזציה שצבר תאוצה באותה התקופה. עם זאת, השתלבה מנת העוף בתפוזים שהפכה במהרה להיות מנה פופולרית. המנה המשיכה להופיע בתפריטים רבים של מסעדות אסיאתיות שהוקמו במהלך השנים ומשתמשת עדיין כמנה בולטת ברשתות המזון המהיר האסיאתיות.
פופולריות

עוף בתפוזים היא מנת הדגל של רשת המזון המהיר האמריקאית פנדה אקספרס, שמוכרת ממנו למעלה מ-45 מיליון קילוגרם מדי שנה. בסדרת הטלוויזיה המפץ הגדול, האוכל הסיני האהוב על הדמות שלדון הוא עוף בתפוזים.
ראו גם

גונגבאו ג'ידינג
הערות שוליים

1 2  'עוף בתפוזים, פנדה אקספרס' מתנה לאוכל האמריקאי-הסיני (שמע MP3), כתבה בתוכנית All Thing Considered, ערוץ NPR
↑  Krystal, Becky (18 בספטמבר 2015). "Is orange chicken a guilty pleasure, or just plain guilty?". Washington Post. {{cite news}}:  (עזרה)
↑  Harris, Jenn (15 באוגוסט 2015). "There's a Panda Express food truck. And it's full of free orange chicken and waffles". Los Angeles Times. {{cite news}}:  (עזרה)
↑  Whaley, Monte (23 באוקטובר 2017). "Orange chicken in the school lunch line? You bet, in Brighton". Denver Post. {{cite news}}:  (עזרה)
↑  "28 Day Cyclic Menu". Quartermaster School Joint Culinary Center of Excellence. ביולי 2011. {{cite web}}:  (עזרה)
↑  "Orange Chicken". Lean Cuisine.
↑  "Sweet & Spicy Orange Zest Chicken". Healthy Choice.
↑  "Orange Chicken, Panda Express' Gift To American Chinese Food, Turns 30". NPR.org (באנגלית). נבדק ב-2020-11-05.
↑  "The Original Orange Chicken® | Entrees | Panda Express Chinese Restaurant". www.pandaexpress.com. נבדק ב-2020-10-16.
↑  "据说中餐在美国很流行，美国人吃的到底都是啥？". www.sohu.com (באנגלית). נבדק ב-2020-10-28.
↑  Vawter, Eve (29 באוגוסט 2019). "What Really Makes Panda Express' Orange Chicken So Delicious". Mashed.com. {{cite news}}:  (עזרה)
↑  Pasden, John (2010-04-14). "The Big Bang Theory: Sheldon's Chinese". Sinosplice (באנגלית). נבדק ב-2020-10-16.
הגשה נוספת של עוף בתפוזים